П Р О Т О К О Л    № 33

от заседание на
КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ
24.09.2013 г., вторник

Днес, 24.09.2013 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

	ПРЕДСЕДАТЕЛ: 		КАЛИН КАЛПАКЧИЕВ
	ЗАМ.-ПРЕДСЕДАТЕЛ:	ЕЛКА АТАНАСОВА - отсъства
	и ЧЛЕНОВЕ:			ГАЛИНА КАРАГЬОЗОВА
					КАМЕН СИТНИЛСКИ
					РУМЕН БОЕВ
					ЮЛИАНА КОЛЕВА
					РУМЕН ГЕОРГИЕВ 
					КАМЕН ИВАНОВ
					МАРИЯ КУЗМАНОВА
			МИЛКА ИТОВА - отсъства

На заседанието присъства експертният сътрудник към комисията: Красимира Василева – началник-отдел „ЮОДКВСС” .

На основание решение на комисията по Протокол № 22/11.06.2013 г., т. 6, в днешното заседание присъства и Даниел Тунев - студент от юридически факултет, който провежда стаж в Администрацията на Висшия съдебен съвет.

1. ОТНОСНО: Извлечение от Протокол № 30/13.09.2013 г. на Комисия „Публична комуникация” на ВСС с решение относно актуализиран проект на План за действие за изпълнение на Комуникационната политика на ВСС – 2014 -2018 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение проекта на План за действие за изпълнение на Комуникационната политика на ВСС – 2014 – 2018 г. Комисията няма предвидени ангажименти в проекта.
1.2. Изпраща решението по т. 1.1 на КПК за сведение.

2. ОТНОСНО: Извлечение от Протокол № 31/18.09.2013 г. на Комисия „Международна дейност” на ВСС с искане за предоставяне на информация в срок до 25.09.2013 г. за изпълнение на препоръките на Европейската комисия, залегнали в Доклада на Комисията до Европейския парламент и Съвета от 18 юли 2012 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Възлага на г-жа Красимира Василева – експертен сътрудник към комисията, да се запознае с препоръките на Европейската комисия, залегнали в Доклада на Комисията до Европейския парламент и Съвета от 18.07.2012 г. и да подготви исканата от КМД информация.

3. ОТНОСНО: Извлечение от Протокол № 33/17.09.2013 г. на Комисия по дисциплинарните производства при ВСС с приложен Сигнал от ИВСС до председателя на Софийски районен съд по чл. 54, ал. 1, т. 5 от ЗСВ по повод преписка вх. № Ж-13-544/05.06.2013 г. по описа на ИВСС, за становище.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на г-жа Красимира Василева – експертен сътрудник към комисията, да изготви проект на становище, което да се внесе за обсъждане от комисията в следващото заседание.

4. ОТНОСНО: Извлечение от Протокол № 33/17.09.2013 г. на Комисия по дисциплинарните производства при ВСС с приложен Сигнал от ИВСС до председателя на Софийски районен съд по чл. 54, ал. 1, т. 5 от ЗСВ по повод преписка вх. № Ж-13-548/07.06.2013 г. и преписка вх. № Ж-13-554/07.06.2013 г. по описа на ИВСС, за становище.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на г-жа Красимира Василева – експертен сътрудник към комисията, да изготви проект на становище, което да бъде обсъдено от комисията в следващото заседание.

5. ОТНОСНО: Приемане на обобщен Анализ на натовареността и кадровото обезпечаване на военните съдилища и прокуратури и предложения за оптимизиране на дейността им, както и организационни въпроси във връзка със срещата на комисията с Работната група за оптимизиране дейността на военните съдилища и военните прокуратури, която ще се проведе на 8.10.2013 г. от 13.00 часа.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Приема обединения Анализ на натовареността и кадровото обезпечаване на военните съдилища и прокуратури и предложения за оптимизиране на дейността им, изготвен въз основа на вече приетите от комисията с решения по протоколи № 23/18.06.2013 г.  и № 24/25.06.2013 г. отделни анализи, касаещи военните прокуратури и военните съдилища.
5.2. Изпраща анализа по т. 5.1 на: Главния прокурор на Република България, председателя на Върховния касационен съд, министъра на отбраната, министъра на правосъдието, както и до членовете на Работната група за оптимизиране дейността на военните съдилища и военните прокуратури, като същите да бъдат поканени на срещата, която е предвидено да се проведе на 08.10.2013 г., вторник, от 13.00 часа в сградата на ВСС.

ПРЕДСЕДАТЕЛ
НА КОМИСИЯТА:       / п /

КАЛИН КАЛПАКЧИЕВ